Porod kod kuće
<s>Porođaj kod kuće (kućni porod) je porod koji se odvija u domu rodilje, a ne u kući za porode, bolničkom ili izvanbolničkom rodilištu.</s><s>U pravilu, zdravstvenu skrb pri porodu kod kuće pruža samostalna primalja.</s>

<s>Sve do polovice 20. stoljeća, bilo je uobičajeno da se djeca rađaju u obiteljskom domu, nakon čega je većina poroda se preselila u bolnička rodilišta.</s><s>No, krajem 20. stoljeća i početkom 21. stoljeća, sve veći broj žena odlučuje se za porod kod kuće.</s>

<s>Vrste poroda kod kuće 
Porođaj kod kuće možete biti planiran (žena ima primalju i planira porod kod kuće) ili neplaniran ili zadesni (žena rodi kod kuće jer je porod bio prebrz i nije stigla do rodilišta).</s><s>Važna je razlika jer su prema istraživanjima, planirani porodi kod kuće sigurniji za majke i novorođenčad od zadesnih poroda kod kuće, u najvećoj mjeri što na planiranom porodu kod kuće je prisutna iskusna primalja sa svom potrebnom opremom da bi porod bio siguran.</s>

<s>Razlozi zašto žene biraju porod kod kuće 
Istraživači iz SAD-a proveli su anketu među 160 žena koje su rađale kod kuće, te su saželi njihove glavne razloge za takvu odluku:</s>

<s>* su označeni razlozi koji su među pet najčešće odabranima</s>

<s>Smatraju da je porod kod kuće sigurniji od poroda u bolničkom rodilištu*
 Žene izbjegnuti nepotrebne intervencije u porodu*
 Imaju prethodno negativno ili traumatično iskustvo s bolničkog poroda*
 Žene kontrolirati odluke i opcije na porodu (odnosno žele izbjegavati kruta pravila rodilišta)*
 Ne vole bolnice, liječnike ili aktivno vođen porod*
 Žene osjećaj privatnosti odnosno izbjegavati strance
 Vjeruju da je porod normalan, zdrav proces
 Ne žele biti odvojene od svoje novorođenče i lakše uspostaviti dojenje
 Preferiraju zdravstvenu skrb primalje
 Veće opcije poput kasno klemanje pupkovine ili porod u vodi
 Smanjena mogućnost poroda carskim rezom
 Ugodna atmosfera
 Uključivanje obitelji u porod (npr., starija djeca mogu biti prisutna)
 Smanjeni rizik infekcije
 Prijašnja iskustva brzog rađanja, gdje nisu mogle stići u bolničko rodilište na vrijeme.</s>

<s>Porod kod kuće u Hrvatskoj 
U Hrvatskoj sve veći broj žena bira porod kod kuće, no taj broj je još uvijek malen (u 2020. godini, oko 100 poroda).</s><s>Nije poznat točan broj zadesnih poroda kod kuće, iako je razvidno da ih ima obzirom na to koliko daleko žene u nekim dijelovima Hrvatske žive od bolničkog rodilišta.</s>

<s>Na kućnim porodima u Hrvatskoj u pravilu prisustvuju licencirane primalje iz drugih Europskih zemalja, jer hrvatske primalje nemaju jasno definiran okvir koji bi regulirao njihov rad na kućnim porodima.</s>

<s>Najveći problemi vezani uz sigurnost poroda kod kuće u Hrvatskoj uzrokovani su neprilagođenošću sustava i zatvorenošću prema suradnji (odnosno, postoje problemi kod transfera s planiranog kućnog poroda u bolnicu).</s><s>Nadalje, problemi postoje u sustavima gdje primaljska skrb nije dio zdravstvenog sustava pa primalje koje pružaju mogućnost kućnog poroda moraju raditi izvan zdravstvenog sustava (poput mnogih mjesta u SAD-u, ali i u Hrvatskoj).</s><s>Programi sustavi obrazovanja u Hrvatskoj trenutno ne educiraju primalje za rad izvan bolnica, regulatorni okviri za kućne porode ne postoje, a ako primalja procjeni da je potreban transfer u bolnicu, umjesto da komunicira i surađuje sa osobljem bolnice, izlaže se mogućim pravnim problemima.</s>

<s>Oprema koju nose primalje na porod kod kuće 
Primalja koja prisustvuje porodu kod kuće uz sebe ima svu potrebnu opremu kojom može pomno pratiti stanje žene i djeteta s ciljem da uoči i reagira na komplikacije vrlo rano.</s><s>Prema Ontario Midwives Association iz Kanade, osnovna oprema koju primalja nosi na kućni porod uključuje sljedeće poredano po fazama poroda.</s>

<s>Za potrebe rane i kasne faze trudova, primalja uz sebe ima:</s>

<s>Mjerač krvnog tlaka
 Stetoskop za mjerenje otkucaja srca majke
 Toplomjer
 Bežični uređaj za praćenje otkucaje srca djeteta
 Stolčić za porod koje rodilja može koristiti za mijenjanje položaja i odmaranje između trudova
 Bazen za porode (često na napuhavanje) koje rodilja može koristiti za mijenjanje položaja i odmaranje između trudova
 Neke primalje nose i dušikov oksidul (plin koji može smanjiti bol uzrokovanu trudovima) i TENS uređaj</s>

<s>Za porod, primalja ima dodatan set opreme:</s>

<s>Sterilni pribor za porod s medicinskim instrumentima za potrebe poroda i rezanje pupkovine te pribor za šivanje u slučaju šivanja nakon poroda
 Lijekove i opremu za prevenciju, smanjenje odnosno zaustavljanje prekomjernog krvarenja nakon poroda (sintetični oksitocin, isti lijek koji se daje u bolnici nakon poroda), antibiotike
 Set za otvaranje venskog puta, vreću za intravenozne tekućine te kateter za pražnjenje mjehura
 Spremnik za kisik i maske za disanje za majku i dijete u slučaju komplikacija i opremu za isisavanje sluzi iz nosa (10% djece treba malu pomoć s disanjem nakon poroda – to može potaknuti škakljanje po tabanima, isisavanje sluzi iz nosnica ili usta, ili pak davanje kisika prije nego dijete krene disati samostalno)
 Instrument za mjerenje postotka kisika u krvi (za dijete)
 U rijetkim slučajevima u kojima djetetu i dalje treba pomoć sa disanjem, primalje nose i pribor za intubaciju novorođenčeta, kateter za pupčanu vrpcu i adrenalin za novorođenčad za slučaju reanimacije</s>

<s>Primalje na porodu kod kuće imaju i svu opremu i lijekove za detaljan pregled novorođenčeta nakon poroda:</s>

<s>Vrpce za mjerenje djetetove dužinu i opsega glave
 Poseban stetoskop za slušanje srca i pluća djeteta
 Sve lijekove koje se inače daju novorođenoj djeci, poput vitamina K
 Opremu za pregledavanje djetetovih ušiju i očiju
 Vagu za određivanje djetetove težina</s>

<s>Oprema stane u jednu veću, dobro organiziranu torbu i može se efikasno koristiti na svim mjestima.</s>

<s>Sigurnost kućnog poroda 
Istraživanja iz Velike Britanije koja su pratila preko 64.000 žena (17.000 poroda kod kuće, 28.000 poroda u kućama za porode (izvanbolnička rodilišta) i 20.000 poroda u bolničKim rodilištima).</s><s>Prema rezultatima istraživanja, kod žena koje rađaju prvi puta (prvorotke), porod kod kuće je nešto rizičniji za novorođenče (9,3 loših ishoda na 1000 poroda za porod kod kuće u odnosu na 5,3 loših ishoda na 1000 poroda za porod u bolničkom rodilištu).</s><s>Iako je taj broj relativno malen, on je statistički značajan.</s><s>S druge strane, žene koje su već rađale barem jednom (višerotke) su imale bolje ishode za sebe, uz jednako dobre ishode za novorođenčad na porodu kod kuće u odnosu na porod u bolničkom rodilištu.</s>

<s>Kanadsko istraživanje na uzorku od 22.000 žena iz 2016. pokazalo je pak da u mjestima gdje je primaljska skrb dobro integrirana u zdravstveni sustav, nema razlike između ishoda poroda kod kuće i bolničkog poroda ni za rodilje, ni za novorođenčad.</s>

<s>Komplikacije na kućnom porodu 
U okolnostima u kojima primalja uvidi neku komplikaciju ili situaciju koju je bolje riješiti u bolnici, sugerirat će transfer u bolnicu.</s><s>Ovisno o situaciji, obitelj može putovati u bolnicu osobnim automobilom ili vozilom hitne pomoći.</s><s>Primalje imaju posebna znanje i vještine kojima mogu prepoznati razvoj komplikacija još u ranim fazama reagirati ukoliko se radi o komplikaciji koju one mogu samostalno riješiti prepoznati kada treba uključiti specijaliste (poput porodničara ili pedijatra) da bi osigurale sigurnost i zdravlje za majku i dijete.</s><s>U nekim zemljama, primalje drže edukacije za osoblje hitne pomoći o tome kako reagirati u slučaju zadesnog kućnog poroda, baš zbog toga što imaju potrebna znanja i vještine o tome kako raditi izvan bolničkog okruženja.</s>

<s>Transferi s kućnog poroda u bolničko rodilište 
Prijevoz u bolnicu za vrijeme ili nakon kućnog poroda organizira se iz nekoliko razloga, i ovisno o razlogu, vrsta prijevoza je različita (osobni automobil ili vozilo hitne pomoći).</s><s>U većini slučajeva, transfer u bolnicu nije hitan i radi se automobilom ili taksijem.</s><s>Najčešći razlozi takvog transfera u bolnicu su:</s>

<s>potreba ili želja rodilje za dodatnim lijekovima za obezboljivanje poroda (npr. epiduralna),
 potreba za ubrzavanjem poroda ili pojačavanjem trudova sintetičkim oksitocinom (odnosno, u slučaju da trudnici treba drip).</s>

<s>Hitan prijevoz u bolničko rodilište  događa rijetko – u tom slučaju ženu i dijete, odnosno obitelj, se prevozi u bolnicu vozilom hitne pomoći.</s><s>Najčešći razlozi za hitan prijevoz u bolničko rodilište uključuju:</s>

<s>prekomjerno krvarenje nakon poroda koje je primalja probala usporiti, ali joj ipak treba dodatna podrška i pomoć
 sumnje u djetetove otkucaje srca za vrijeme poroda ili problemi s disanjem nakon poroda</s>

<s>U slučaju hitnog transfera u bolničko rodilište, primalja objasni situaciju djelatnicima hitne pomoći odnosno bolnici, te u pravilu bude uz obitelj u vozilu hitne pomoći (iznimno ih slijedi do bolnice vlastitim automobilom).</s><s>Prilikom dolaska u bolnicu, primalja radi u timu s drugim zdravstvenim djelatnicima da bi osigurala ženi i djetetu najbolju moguću skrb.</s><s>Iako će u nekim slučajevima liječnici i drugi zdravstveni djelatnici preuzeti dijelove skrbi, primalja je i dalje uz ženu i obitelj te im pruža skrb i informacije.</s><s>Kad se situacija stabilizira, primalja ponovno preuzme cjelokupnu brigu za trudnicu i dijete.</s>

<s>Žene u ruralnim područjima i porod kod kuće 
Ruralno primaljstvo je prisutno u zemljama diljem svijeta, od Kanade, Australije, do Britanije i Švedske.</s><s>No, kod odabira kućnog poroda primalja će s trudnicom proći sve informacije oko udaljenosti doma do najbliže bolnice, uz druge faktore koji mogu utjecati na put do bolnice poput vremenskih uvjeta i mogućnosti prometnih gužvi.</s><s>U slučaju da obitelj živi vrlo daleko od najbliže bolnice, primalje najčešće sugeriraju da se obitelj unaprijed registrira kod službe hitne pomoći u iznimnom slučaju da je potreban transport.</s><s>U tom slučaju, hitna služba ima adresu i unaprijed provjeri kako stići do doma obitelji prije poroda.</s><s>Time skrate vrijeme potrebno za transfer jer moraju tražiti adresu.</s><s>Za hitan transfer koriste se metode prijevoza koje se inače koriste kod transporta u bolnicu na tom području, od vozila do prijevoza helikopterom ili posebnim plovilom.</s>

<s>Žene-aboridžine i porod kod kuće 
Porod u vlastitim zajednicama je vrlo važna praksa za domorotkinje (aboridžine) iz Australije, Kanade, Novog Zelanda i SAD-a.</s>

<s>Rođenje na selu tradicionalna je praksa rađanja koja predstavlja rađanje na zemlji gdje je majka rođena, kao i njezini preci.</s><s>Naime, u tim zemljama, očekuje se da se rodilja odvoji od svoje obitelji i zajednice te preseli u veći grad da bi čekala porod, što je problematično jer mnoge te zajednice vjeruju da ako se dijete ne rodi u zemlji, ono gubi vezu sa zemljom i svojom zajednicom.</s><s>Zbog toga je porod kod kuće za njih kulturološki primjerena praksa koja se podudara s duhovnom tradicijom.</s>

<s>Porod kod kuće u svijetu 
Uvjeti i prakse za porod kod kuće razlikuju se od zemlje do zemlje.</s><s>Neke od njih su opisane niže.</s>

<s>Sjedinjene američke države 
Stopa poroda kod kuće u SAD-u ostala je stabilna oko 0,65% svih poroda od 1989. do 2007. godine.</s>

<s>Velika Britanija 
Porod kod kuće u Velikoj Britaniji razlikuje se - u Wales-u je primjerice 2007. godine stopa poroda kod kuće bila 3%, dok u drugim dijelovima zemlje stopa varira i iznosi od otprilike 1% do čak i 20%.</s>

<s>Australija 
U Australiji stopa poroda kod kuće  također znatno varira, odnosno 2008. godine je stopa iznosila 1% na Sjevernom teritoriju odnosno 0,1% u Queenslandu .</s>

<s>Novi Zeland 
Stopa kućnih poroda na Novom Zelandu veća je no što je u Australiji, te je u 2004. iznosila 2,5% s tendencijom rasti.</s>

<s>Nizozemska 
Nizozemska je poznata kao moderna koljevka poroda kod kuće, te se i u moderno doba većina poroda odvijalo u obiteljskom domu (1965. godine čak 2 od 3 poroda), no do 2013. ta brojka je pala na na oko 20%  što je još uvijek više nego u drugim zapadnim zemljama.</s>

<s>Reference</s>

<s>Ginekologija i porodništvo</s>

